IZVEDBENI SKLEP KOMISIJE (EU) 2021/1131

z dne 5. julija 2021

o letni razdelitvi skupnih virov po državah članicah za Evropski sklad za regionalni razvoj, Evropski socialni sklad plus in Kohezijski sklad v okviru cilja „naložbe za delovna mesta in rast“ ter cilja „evropsko teritorialno sodelovanje“, o letni razdelitvi po državah članicah po kategorijah regij, o letni razdelitvi sredstev po državah članicah, dodeljenih za dodatno financiranje najbolj oddaljenih regij, o zneskih, ki se prenesejo iz dodelitve Kohezijskemu skladu za vsako državo članico na instrument za povezovanje Evrope, o letni razdelitvi skupnih virov za evropsko pobudo za mesta, o letni razdelitvi skupnih virov za transnacionalno sodelovanje v podporo inovativnim rešitvam, o letni razdelitvi skupnih virov za medregionalne naložbe v inovacije, o letni razdelitvi skupnih virov za sklop čezmejnega sodelovanja v okviru cilja „evropsko teritorialno sodelovanje“, o letni razdelitvi skupnih virov za sklop transnacionalnega sodelovanja v okviru cilja „evropsko teritorialno sodelovanje“, o letni razdelitvi skupnih virov za sklop medregionalnega sodelovanja v okviru cilja „evropsko teritorialno sodelovanje“ ter o letni razdelitvi skupnih virov za sklop sodelovanja med najbolj oddaljenimi regijami v okviru cilja „evropsko teritorialno sodelovanje“ za obdobje 2021–2027

(notificirano pod dokumentarno številko C(2021) 5003)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (1) ter zlasti člena 109(2) in drugega pododstavka člena 110(3) Uredbe,

ob upoštevanju Uredbe (EU) 2021/1059 Evropskega parlamenta in Sveta z dne 24. junija 2021 o posebnih določbah za cilj „evropsko teritorialno sodelovanje“ (Interreg), ki ga podpirajo Evropski sklad za regionalni razvoj in instrumenti za zunanje financiranje (2), ter zlasti člena 9(3) Uredbe,

ob upoštevanju naslednjega:

(1) Za določitev ustreznega finančnega okvira za sklade je treba določiti letno razdelitev skupnih virov po državah članicah, ki se dodelijo v okviru cilja „naložbe za rast in delovna mesta“ ter cilja „evropsko teritorialno sodelovanje“ (Interreg).

(2) Določiti je treba letno razdelitev posebnih virov po državah članicah, dodeljenih glede na različne kategorije regij v skladu s ciljem „naložbe za delovna mesta in rast“.

(3) Določiti je treba letno razdelitev dodatnih sredstev v korist najbolj oddaljenih regij v Franciji, Španiji in na Portugalskem ter regij na Finskem in Švedskem, ki izpolnjujejo merila iz člena 2 Protokola št. 6 k Aktu o pristopu iz leta 1994.

(4) Zaradi preglednosti je primerno določiti letno razdelitev posebnih virov po državah članicah za Evropski sklad za regionalni razvoj (ESRR) in Evropski socialni sklad plus (ESS+) ob upoštevanju, da bi morali biti zneski iz ESRR in ESS+, dodeljeni posamezni državi članici, enaki zneskom posebnih virov, dodeljenih v skladu z različnimi kategorijami regij, in posebnih virov v korist najbolj oddaljenih regij v Franciji, Španiji in na Portugalskem ter regij na Finskem in Švedskem, ki izpolnjujejo merila iz člena 2 Protokola št. 6 k Aktu o pristopu iz leta 1994.

(5) Določiti je treba letno razdelitev posebnih sredstev po državah članicah za Kohezijski sklad z odbitkom zneskov, ki jih države članice prenesejo v instrument za povezovanje Evrope.

(6) Določiti je treba znesek, ki se prenese iz dodelitve Kohezijskemu skladu za vsako državo članico na instrument za povezovanje Evrope (3).

(7) Zaradi preglednosti je primerno določiti letno razdelitev posebnih virov za evropsko pobudo za mesta v okviru neposrednega ali posrednega upravljanja s strani Komisije.

(8) Zaradi preglednosti je primerno določiti letno razdelitev sredstev iz ESS+ za cilj „naložbe za rast in delovna mesta“ za transnacionalno sodelovanje v podporo inovativnih rešitev v okviru neposrednega ali posrednega upravljanja s strani Komisije.

(9) Zaradi preglednosti je primerno določiti letno razdelitev sredstev iz ESRR v okviru cilja „naložbe za delovna mesta in rast“ za medregionalne naložbe v inovacije v okviru neposrednega ali posrednega upravljanja s strani Komisije.

(10) Določiti je treba letno razdelitev skupnih virov po državah članicah za cilj „evropsko teritorialno sodelovanje“ (Interreg) in posebnih virov za štiri komponente navedenega cilja v skladu s členom 9(2) Uredbe (EU) 2021/1059.

(11) Zaradi preglednosti bi bilo treba letne razdelitve navesti v cenah iz leta 2018 in v tekočih cenah.

(12) Zaradi načrtovanja programov s strani držav članic bi bilo treba posebne letne razčlenitve navesti v tekočih cenah, da bi se odražala indeksacija v višini 2 % na leto v skladu s tretjim pododstavkom člena 109(1) Uredbe (EU) 2021/1060 in da bi se določili viri, ki so dejansko na voljo po odbitku podpore za instrument za povezovanje Evrope, tehnično pomoč na pobudo Komisije, dodelitev za evropsko pobudo za mesta v okviru neposrednega ali posrednega upravljanja, transnacionalno sodelovanje v podporo inovativnih rešitev v okviru neposrednega ali posrednega upravljanja v okviru ESS+ in medregionalne naložbe v inovacije v okviru neposrednega ali posrednega upravljanja –

SPREJELA NASLEDNJI SKLEP:

Člen 1 1. Letna razdelitev skupnih virov po državah članicah v okviru cilja „naložbe za delovna mesta in rast“ je določena v Prilogi I. 2. Letna razdelitev skupnih virov po državah članicah, dodeljenih manj razvitim regijam v okviru cilja „naložbe za delovna mesta in rast“, ki so na voljo za načrtovanje programov, je določena v Prilogi II. 3. Letna razdelitev skupnih virov po državah članicah, dodeljenih regijam v prehodu v okviru cilja „naložbe za delovna mesta in rast“, ki so na voljo za načrtovanje programov, je določena v Prilogi III. 4. Letna razdelitev skupnih virov po državah članicah, dodeljenih razvitejšim regijam v okviru cilja „naložbe za delovna mesta in rast“, ki so na voljo za načrtovanje programov, je določena v Prilogi IV. 5. Letna razdelitev skupnih virov po državah članicah, dodeljenih za dodatno financiranje najbolj oddaljenih regij, opredeljenih v členu 349 PDEU, in regij na ravni NUTS 2, ki izpolnjujejo merila iz člena 2 Protokola št. 6 k Aktu o pristopu iz leta 1994 v okviru cilja „naložbe za delovna mesta in rast“, ki so na voljo za načrtovanje programov, je določena v Prilogi V. 6. Letna razdelitev skupnih virov po državah članicah, dodeljenih Evropskemu skladu za regionalni razvoj v okviru cilja „naložbe za delovna mesta in rast“, ki so na voljo za načrtovanje programov, je določena v Prilogi VI. 7. Letna razdelitev skupnih virov po državah članicah, dodeljenih Evropskemu socialnemu skladu plus v okviru cilja „naložbe za delovna mesta in rast“, ki so na voljo za načrtovanje programov, je določena v Prilogi VII. 8. Letna razdelitev skupnih virov po državah članicah, dodeljenih Kohezijskemu skladu v okviru cilja „naložbe za delovna mesta in rast“, ki so na voljo za načrtovanje programov, je določena v Prilogi VIII. 9. Letna razdelitev zneskov, ki se prenesejo iz dodelitve Kohezijskemu skladu za vsako državo članico na instrument za povezovanje Evrope, je določena v Prilogi IX. 10. Letna razdelitev skupnih virov, dodeljenih v okviru evropske pobude za mesta, ki so na voljo za načrtovanje programov, je določena v Prilogi X. 11. Letna razdelitev skupnih virov, dodeljenih v okviru komponente transnacionalnega sodelovanja v okviru ESS+, ki so na voljo za načrtovanje programov, je določena v Prilogi XI. 12. Letna razdelitev skupnih virov, dodeljenih v okviru medregionalnih naložb v inovacije, ki so na voljo za načrtovanje programov, je določena v Prilogi XII.

Člen 2 1. Letna razdelitev skupnih virov po državah članicah v okviru cilja „evropsko teritorialno sodelovanje“ (Interreg) je določena v Prilogi XIII. 2. Letna razdelitev skupnih virov, dodeljenih v okviru sklopa čezmejnega sodelovanja v okviru cilja „evropsko teritorialno sodelovanje“, ki so na voljo za načrtovanje programov, je določena v Prilogi XIV. 3. Letna razdelitev skupnih virov po državah članicah, dodeljenih v okviru sklopa transnacionalnega sodelovanja v okviru cilja „evropsko teritorialno sodelovanje“, ki so na voljo za načrtovanje programov, je določena v Prilogi XV. 4. Letna razdelitev skupnih virov, dodeljenih v okviru sklopa medregionalnega sodelovanja v okviru cilja „evropsko teritorialno sodelovanje“, ki so na voljo za načrtovanje programov, je določena v Prilogi XVI. 5. Letna razdelitev skupnih virov, dodeljenih v okviru sklopa sodelovanja med najbolj oddaljenimi regijami v okviru cilja „evropsko teritorialno sodelovanje“, ki so na voljo za načrtovanje programov, je določena v Prilogi XVII.

Člen 3 Ta sklep je naslovljen na države članice.

V Bruslju, 5. julija 2021 Za Komisijo Elisa FERREIRA članica Komisije

(1) UL L 231, 30.6.2021, str. 159.

(2) UL L 231, 30.6.2021, str. 94.

(3) Uredba Evropskega parlamenta in Sveta, ki se sprejme.